Twilight Sparkle

### Aliases

Twi, Twily/Twylie/Twilie, Twilight Flopple, Sis, Mare Do Well, Princess Twilight, Masked Matter-Horn, Twilight Twinkle, T-Sparks, Eyepatch, Twily-Wily-Princess-Poo, Twiggy, The Great and Powerful Twily, Purple Rose, Tw (The Periodic Table of My Little Pony), Queen Twilight Sparkle (mobile game)

### Relatives

Night Light (father)
Twilight Velvet (mother)
Shining Armor (older brother)
Spike (adopted younger brother)
Princess Cadance (sister-in-law)
Princess Celestia (aunt-in-law)
Princess Luna (aunt-in-law)
Unnamed uncle
Flurry Heart (niece)

### Occupation

Equestria uralkodója ( S9E26 )
A Barátság Tanácsának alapítója/vezetője (S9E26)
A Barátság Kastélyának uralkodója ( S4E26 - S9E26 )
A Barátság Iskolája ( S8E1 - S9E20 )alapítója/igazgatója
 Starlight Glimmer tanára ( S75E126 ) ) Golden Oak Library könyvtáros (1-4. évad)
Celestia hercegnő tanítványa (1-3. évad)
A Celestia's School for Gifted Unicorns diákja (korábban)

## Physical description

### Species

Unikornis (korábban)
Alikornis

### Gender

Nő

**Twilight Sparkle** hercegnő egy alikornis (korábban egyszarvú póni), világoslila szőrrel indigókék sörénnyel és farokkal, amit rózsaszín és lila csíkok díszítenek. Eredeti szinkronhangja Tara Strong, és a magyar hangja Vadász Bea. Szépségjegye egy hatágú csillag, körülötte 5 kis csillaggal, amelyek a harmónia elemeit jelképezik. Az első évad központi főszereplője.

Canterlot városában született, nőtt fel és folytatta tanulmányait Celestia hercegnő tanítványaként. A Harmónia elemei közül a varázslat elemét képviseli. A Ponyville-i könyvtárban él Spike-kal együtt, aki mint asszisztense dolgozik.

Az első évadban majdnem minden rész végén ő foglalta össze a történet tanulságát egy Celestia hercegnőnek küldött levél formájában. Bár rendkívül olvasott és hatalmas varázserővel rendelkezik, hajlamos a szorongásra és gyakran kényszeresen meg akar felelni másoknak.

## Személyisége

Első megjelenések óta hatalmas jellemfejlődésen ment át. Twilight kimondottan társaságkerülő volt. A tanulást helyezte minden más elé, nem akart más pónikkal ismerkedni. Egyetlen barátja a bátyja volt, Shining Armor. Amikor Twilight figyelmeztető levelet küldött Celestia hercegnőnek Nightmare Moon visszatértéről, ő elérkezettnek látta a pillanatot, hogy megbízza a Nyári Napfény Ünnepsége megszervezésével és új barátok szerzésével. Persze ő ezt értelmetlennek találta és megpróbálta minél gyorsabban ellátni felügyelői feladatát, hogy nekiláthasson a Nightmare Moon utáni nyomozásnak. Ám ahogy egyik kalandból a másikba csöppenve egyre jobban megismerte a társául szegődő pónikat, felismerte a barátság értékét. Ezt látva Celestia hercegnő véglegesen áthelyezte Ponyville-be, hogy tanulmányozhassa a barátság varázslatát.

   Hajlamos idegeskedni, sőt, akár teljesen kétségbe esni, ha a dolgok nem a tervei szerint alakulnak. Először A bogárinvázióban fordult elő, hogy amikor végképp rosszra fordultak a dolgok és kifutottak az időből, kétségbeesve teljesen képtelen ötletekkel állt elő. Ez csak a jéghegy csúcsa, ugyanis A nulladik leckeben, amikor késésben volt a Celestiának írandó levelével és még csak témát sem talált, teljesen kiborult, és ahogy fogyott az idő, az őrület egyre mélyebb szintjeire süllyedt, egyre nagyobb galibákat okozva. Mivel már apróságokon is képes nagyon felizgatni magát nagyon jó szervezővé vált. Hónapokra előre megírja napirendjét és szinte minden tevékenységét ellenőrzőlistákon vezeti végig. Még az ütemterve megszervezését is ütemtervbe szervezve végzi. Ha valami bezavar a terveibe, vagy átsiklik egy apróság felett, képes akár egész éjszaka föl-alá rohangálva aggodalmaskodni. Érdekes módon, akármennyire pedáns, amikor meg kell szervezni valamit, annyira rendetlen is. A könyvtárban gyakran széthagyja a könyveket, sosem tudja, melyiket hol keresse, emiatt sokszor rumlit hagy maga után.

Habár nagyon ki tud borulni, nagy benne az együttérzés, amiatt néha nehezen tudja megtartani barátai titkait, ha tudja, hogy mindenkinek jobb lenne, ha az kiderülne. A titok című részben épp egy ilyen helyzetbe került, amikor Rarity helyett Fluttershy került rivaldafénybe. Egyikük sem örült a kialakult helyzetnek, de mindketten megeskették, hogy erről nem beszél a másiknak. Ez hatalmas próba elé állította Twilight-ot, ugyanis épp barátai bizalmának elárulásával vethetett volna véget kínlódásuknak. Ha a helyzet úgy kívánja, nem rest kioktatni másokat, hogy segítsen egy helyzet rendezésében. Például amikor Luna hercegnő ellátogatott a Nightmare éjszakája ünnepségre, ő volt az egyetlen, aki bizalmat mutatott felé, és maga vette patájába a hercegnő modern korba történő bevezetését és megjelenése barátságosabbá tételét.

   Twilight egyik legjellemzőbb tulajdonsága a szorgalma. Már Canterlot-ban is inkább foglalkozott a tanulással, minthogy a többi pónival töltse az időt. Ez a szorgalma segítette hozzá, hogy rájöjjön Nightmare Moon titkára. Persze később megtanulta, hogy a könyveken túl is van élet, ezt a tulajdonságát természetesen nem vetkőzte le. Szorgalma az első Nyári Napfény Ünnepség-re vezethető vissza, amit még kiscsikóként látott. Ez annyira elkápráztatta, hogy eldöntötte, mindent megtanul a varázslásról. Annak ellenére, hogy minden felmerülő problémára először a könyveiben keresi a megoldást, tudását nem csak olvasással bővíti, sokat gyakorol Spike-kal és a könyvtár alagsorában berendezett laborban maga is végez kísérleteket. Tudós hozzáállásához tartozik kritikus gondolkodásmódja is. Elutasító az olyan dolgokkal szemben, amiről úgy gondolja babona. Például ő volt az egyetlen, aki nem félt Zecora-tól, míg barátai gonosz varázslónak tartották, aki átkokat szórhat rájuk, habár a viccmérgezésük után ugyan ilyen alapon söpörte félre egy félreérthető című könyvét, amely a gyógymódot tartalmazta. Pinkie Pie különleges cukradik érzékét is a végsőkig kétségbe vonta, titokban megfigyelte, a laborjában vizsgálta, hogy fényt derítsen a rejtélyes képesség okára.

## Különleges kézségek

**Varázslat**

   Bár minden egyszarvú póni tud varázsolni, Twilight különleges kapcsolatban áll a mágiával. Már kiscsikóként arra tette fel életét, hogy mindent megtudjon róla, amit csak lehet. Munkája meghozta gyümölcsét, mert felvételt nyert Celestia hercegnő varázsiskolájába, és mivel már a felvételi vizsgán kiderült, hogy mekkora tehetség, a hercegnő személyes tanítványa lett. Varázsló tehetsége kiemelkedik a többi egyszarvúé közül, mind a varázslatok nehézsége, mind azok száma meghaladja képességeiket. Ennek ellenére nem szeret felvágni vele. Ahogy A szemfényvesztőben látható, attól tartott, hogy a barátságai szeretetét teszi kockára, ha kiderül milyen kiváló varázsló. Míg a legtöbb egyszarvú csak kisebb tárgyakat képes lebegtetni vagy átváltoztatni, ő ezt hatalmas dolgokkal is képes megtenni, varázslattal teleportálni, mágikus pajzsot létrehozni akár egész épületek köré, de akár még az korlátozott mértékben az időutazásra is képes.

**Szervezés**

Mivel nagyon alapos munkát végez, ezért rendszeresen megbízzák fontos események felügyeletével és szervezésével. Már első Ponyville-be vezető útjának oka is részben a Nyári napfény ünnepségének előkészületeiben való részvétel és a munkálatok felügyelete. Igazán azonban a Téltakarításban alkalmával tűnt ki. A dolgok már hagyományosan rosszul mentek, évek óta minden alkalommal késve kezdődött el a tavasz, azonban hozzáértésének hála, remekül sikerült összehangolni a munkafolyamatokat és végül sikerült rekordidő alatt eltakarítani a telet. Miután többször is bizonyított, megkapta az egyik legfontosabb esemény Cadence hercegnő és Shining Armor esküvőjének megszervezésével járó megtiszteltetést.

## Családja és hozzátartozói

Twilight szüleivel először egy visszaemlékezés során találkozhattunk a Szépségjegy krónikák című epizódban. Láthatóan támogatják Twilight tanulmányaiban, ők íratták be a hercegnő varázsiskolájába.

Hubagoly**, vagy röviden Huba (*Owlowiscious*) Twilight baglya. Nagyon intelligens, így képes Twilight segítségére lenni, amíg Spike alszik, vagy távol van. Megtalálja a Twilight által keresett könyveket, ha pedig kifogy a tollakból, a sajátjából is adhat. Kezdetben ez sok konfliktust okozott köztük, mert Spike attól tartott, hogy a helyébe akar lépni. Persze viszonyuk később rendeződik. Habár beszélni nem tud, sokszor mégis úgy kezelik, így huhogását félreértik és visszakérdezésnek hiszik. Először az Éjszakai bagoly című részben jelenik meg.**